text: Sir Roger Moore er død
  23 maj 2017 kl. 15.56
  To fans mødte deres helt, da James Bond alias Sir Roger Moore i 2002 Moore besøgte Møgeltønder.
  Skuespiller Sir Roger Moore er død. Efter en kort kamp mod kræft er han død i Schweitz, 89 år gammel. Det oplyste hans familie tirsdag på Twitter.
  Moore er nok mest kendt for sin rolle som James Bond i syv film fra 1973 – 85, men også tv-serien De Uheldige Helte fra 1971-72 sammen med Tony Curtis gjorde ham til en populær karakter også i Danmark.
  Han var gift med danske Kiki Tholstrup, og sammen gæstede de Møgeltønder i 2002, da Prins Felix den 4. oktober blev døbt. Øverst i artiklen kan du se to repræsentanter fra Roger Moore Fanklub, som i deres stiveste James Bond-outfit møder deres helt.
  With the heaviest of hearts, we must share the awful news that our father, Sir Roger Moore, passed away today. We are all devastated. pic.twitter.com/6dhiA6dnVg
  
  